钦定古今图书集成/历象汇编/乾象典/第081卷 > 《患雨赋》傅咸
## 钦定古今图书集成/历象汇编/乾象典/第081卷 > 《患雨赋》傅咸

夫何远寓之多怀，患淫雨之有经。自流火以迄今，历
九旬而无宁。庶太清之垂曜，睹日月之光明。云乍披
而旋合，霤暂辍而复零。将收雷之要月，弃嘉谷于已
成。前渴焉而不降，后患之而弗晴。惟二仪之神化，奚
水旱之有井。汤亢阳于七载兮，尧洪汎乎九龄。天道
且犹若兹，况人事之不平。